بيليز (بلينݣليزية: Belize, بالصبليونية: Belice) هي مملكة دستورية جات فأمريكا لوسطانية. هي لبلاد لوحيدة فأمريكا لوسطانية اللًي فيها لينݣليزية لغة رسمية. تاتحدًها من الشمال لميكسيك, ومن لجنوب ولغرب ݣواطيمالا ومن الشرق لبحر لكاريبي. من بعد ماجاو لأوروپيين لأمريكا, تحاربو صبانيا وبريطانيا بجوج على بيليز, وربحات بريطانيا. ولات بيليز مستعمرة بريطانية ف 1840 وتسمًات "هوندوراس لبريطانية". كانت هي لمستعمرة لوحيدة د بريطانيا فأمريكا لوسطانية. خدات لبيليز ليستيقلال ديالها نهار 21 شتنبر 1981, ولكن بقات تابعة للتاج لبريطاني ولملكة ديالها دابا هي إيليزابيط الثانية. تيسكنو فبيليز شويا كتر من 400.000 واحد. لعاصمة ديالها هي بيلموپان, ولعملة اللي كاتخدًم فيها هي الدولار د بيليز. بيليز عضو فبزاف د لمنظمات الدولية بحال منظمة لأمم لمتحدة ولمجتمع لكاريبي ولمجتمع د أمريكا اللاتينية ولبلدان د لكاريبي.